২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হচ্ছে। অংশগ্রহণকারী ১৪টি দেশের জাতীয় ক্রিকেট দলকে ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করতে হবে। নির্দিষ্ট তারিখের পূর্বে কিংবা পরে দুবাইয়ে অবস্থিত আইসিসি’র সদর দফতরে চূড়ান্ত তালিকা প্রেরণ করতে হবে। কিন্তু ঐ তারিখের মধ্যে জনসমক্ষে প্রকাশের তেমন প্রয়োজন নেই।
২০১৪ এশিয়ান গেমসে ক্রিকেট
২০১৪ এশিয়ান গেমসে ক্রিকেট খেলা দক্ষিণ কোরিয়ার ইনছনে অনুষ্ঠিত আঞ্চলিক ক্রিকেট প্রতিযোগিতাবিশেষ। ২০ সেপ্টেম্বর - ৩ অক্টোবর পর্যন্ত পূর্ব-নির্ধারিত ২০১৪ সালের এশিয়ান গেমসে ৩৬টি ক্রীড়ার অন্যতম ক্রিকেট খেলায় অংশগ্রহণকারী এশিয়ার বিভিন্ন জাতীয় ক্রিকেট দল মহিলা ও পুরুষ বিভাগে প্রতিদ্বন্দ্বিতা করে। এশিয়ান ক্রিকেট কাউন্সিলের সদস্যভূক্ত শীর্ষস্থানীয় দল এবং সহযোগী দলগুলোর পুরুষ ও মহিলা দলগুলো ক্রিকেট খেলায় অংশ নেয়। দক্ষিণ কোরিয়ায় এবারই প্রথম ক্রিকেট প্রতিযোগিতা অনুষ্ঠিত হয়। খেলাগুলো টুয়েন্টি২০ পদ্ধতিতে অনুষ্ঠিত হয়।